नई दिल्ली। वाहनों की खरीद बिक्री के ऑनलाइन मार्केट प्लेस ड्रूम ने चालू वर्ष में ऑटो डीलरों की संख्या एक लाख से बढ़ाकर 1.5 लाख करने की योजना बनायी है। कंपनी ने आज यहाँ बताया कि उसके मार्केटप्लेस पर 1,00,149 विक्रेता हैं। ड्रूम के सह संस्थापक और उपाध्यक्ष (कारोबार विकास) ऋषभ मलिक ने कहा कि एक लाख विक्रेताओं के आँकड़े को छूकर ऑनलाइन ऑटोमोबाइल के क्षेत्र में ड्रूम ने इस क्षेत्र में अव्वल स्थान हासिल कर लिया है।